
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.7/2014 privind aprobarea plăţii cotizaţiei anuale a României ca membru asociat la Comitetul Ştiinţific pentru Cercetări Antarctice (SCAR), precum şi pentru completarea Ordonanţei Guvernului nr.41/1994 privind  autorizarea  plăţii cotizaţiilor la organizaţiile internationale interguvernamentale la care România este parte, trimis spre dezbatere în fond, cu adresa nr. PLx.477/2014, înregistrat sub nr.4c-2/535/14.10.2014, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE
  Viorel ȘTEFAN
Parlamentul  României

RAPORT 
asupra proiectului de Lege pentru aprobarea Ordonanţei Guvernului nr.7/2014 privind aprobarea plăţii cotizaţiei anuale a României ca membru asociat  la Comitetul Ştiinţific pentru Cercetări Antarctice (SCAR), precum şi pentru completarea Ordonanţei Guvernului nr.41/1994 privind 

 autorizarea  plăţii cotizaţiilor la organizaţiile internationale interguvernamentale la care România este parte
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget finanțe și bănci a fost sesizată spre dezbatere în fond, cu proiectul de Lege pentru aprobarea Ordonanţei Guvernului nr.7/2014 privind aprobarea plăţii cotizaţiei anuale a României ca membru asociat la Comitetul Ştiinţific pentru Cercetări Antarctice (SCAR), precum şi pentru completarea Ordonanţei Guvernului nr.41/1994 privind  autorizarea  plăţii cotizaţiilor la organizaţiile internationale interguvernamentale la care România este parte, trimis cu adresa nr. PLx.477/2014, înregistrat sub nr. 4c-2/535 din 14.10.2014.
Conform prevederilor articolului 75 din Constituţia României, republicată, şi ale articolului 92 din Regulamentul Camerei Deputaţilor, republicat,  cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege, conform prevederilor art.76 alin.(2) din Constitutia României, republicată, în ședința din 1 octombrie 2014. 
Consiliul Legislativ, a avizat favorabil proiectul de ordonanță, cu observații și propuneri.
Proiectul de Lege supus dezbaterii are ca obiect de reglementare 
aprobarea plăţii cotizaţiei anuale a României ca membru asociat la Comitetul Ştiinţific pentru Cercetări Antarctice (SCAR), precum şi pentru modificarea și completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internationale interguvernamentale la care România este parte.

Plata cotizaţiei anuale a statului român către Comitetul Ştiinţific pentru Cercetări Antarctice (SCAR) este în valoare de 5000 $, începând cu anul 2012, iar contribuția restantă către acest Comitet pe anii 2012 şi 2013, în valoare de 10.000 $, se va realiza din bugetul aprobat pe anul 2014 al bugetului de stat, prin bugetul Academiei Române. 
În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de Lege menţionat mai sus în ședința din 19 noiembrie 2014.
La lucrările Comisiei și-au înregistrat prezența un număr de 32 deputați din totalul de 34 membri.
La dezbaterea acestui proiect de Lege, în conformitate cu prevederile art. 54 și 55 din Regulamentul Camerei Deputaților, republicat, cu modificările și completările ulterioare, a fost prezent, în calitate de invitat, domnul Attila Gyorgy- secretar de stat la Ministerul Finanţelor Publice.

În urma examinării proiectului de Lege și a opiniilor exprimate, deputații prezenți la lucrări, au hotărât, cu unanimitate de voturi, să supună plenului Camerei Deputaţilor, spre dezbatere și adoptare, proiectul de Lege pentru aprobarea Ordonanţei Guvernului nr.7/2014 privind aprobarea plăţii cotizaţiei anuale a României ca membru asociat  la Comitetul Ştiinţific pentru Cercetări Antarctice (SCAR), precum şi pentru completarea Ordonanţei Guvernului nr.41/1994 privind autorizarea  plăţii cotizaţiilor la organizaţiile internationale interguvernamentale la care România este parte, în forma adoptata de Senat.
  În raport cu obiectul şi conţinutul său, proiectul de Lege face parte din categoria legilor ordinare.
                       PREŞEDINTE                                    SECRETAR                     

                      Viorel ȘTEFAN                            Mihai-Aurel  DONŢU
Șef serviciu, Giorgiana Ene
Consilier, Luminița Ana Ghiorghiu

